19. ΒΑΣΙΛΙΚΟΝ ΔΙΑΤΑΓΜΑ υπ’ αριθ.674 της 21 Οκτ./3 Νοεμ.1972 (ΦΕΚ Α΄194) Περί προσθήκης της Πυρηνικής Ιατρικής εις τας ιατρικάς ειδικότητας. Έχοντες υπ’ όψιν: 1)Τας διατάξεις της παρ.2 του άρθρ.7 του Ν.Δ.3366/55 «περί ασκήσεως του ιατρικού επαγγέλματος και ιατρικών ειδικοτήτων και άλλων τινών διατάξεων».. 2)Την κοινήν απόφασιν Ζ1Α/7392/15.9.67 «περί διατηρήσεως Συμβουλίων και Επιτροπών». 3)Τας υπ’ αριθ.4/24.2.1972,12/22.6.72 γνωμοδοτήσεις του Κεντρικού Επιστημονικού Συμβουλίου Ιατρικού Προσωπικού. 4)Την υπ’ αριθ.600/1972 γνωμοδότησιν του Συμβουλίου της Επικρατείας, προτάσει του Ημετέρου επί των κοινωνικών Υπηρεσιών Υπουργού, αποφασίζομεν και διατάσσομεν: Άρθρον μόνον.-1)Εις τας υπό του άρθρ.7 του Ν.Δ.3366/55(ανωτ. αριθ.4) οριζομένας ιατρικάς ειδικότητας προστίθεται και η ειδικότης της Πυρηνικής Ιατρικής. Ο χρόνος μετεκπαιδεύσεως δια την απόκτησιν της ειδικότητος ταύτης, ορίζεται εις 4 έτη, εξ ων το πρώτον έτος εις την Γενικήν Παθολογίαν, τα δε υπόλοιπα τρία έτη εις Εργαστήριον Πυρηνικής Ιατρικής, ως κάτωθι: 1ον έτος: α)Πυρηνικήν φυσικήν. β)Όργανα μετρήσεως δόσεων, Κατανομήν δόσεων και Δοσιμετρίαν. γ)Ακτινοβιολογίαν (μοριακαί, κυτταρικαί και ιστικαί βλάβαι εξ ιοντικών ακτινοβολιών). 2ον έτος: α)Γενικήν Παθολογικήν, Ανατομίαν, Κυτταρολογίαν και Κυτταροχημείαν. β)Ενδοκρινολογίαν, Ραδιοφαρμακολογίαν, Ραδιοχημείαν και Ακτινοπροστασίαν. 3ον έτος: Κατασκευάς και χρήσιν των διαφόρων οργάνων λειτουργικών ραδιοϊσοτοπικών μεθόδων δια τας IN VITRO και IN VIVO εξετάσεις. 2)Ως υποψήφιοι προς εξέτασιν δια την απόκτησιν της ειδικότητος της Πυρηνικής Ιατρικής δύνανται να γίνωνται δεκτοί και ιατροί οίτινες αποδεδειγμένως κατά την δημοσίευσιν του παρόντος έχουν ασκηθή ως κάτωθι: α)Ανεξαρτήτως ειδικότητος οι συμπληρώσαντες 4 τουλάχιστον έτη εις ωργανωμένα τμήματα Ραδιοϊσοτόπων ανεγνωρισμένων νοσοκομείων της ημεδαπής ή αλλοδαπής (αποκλειομένων των ιδιωτικών κλινικών πάσης φύσεως). β)Οι έχοντες την ειδικότητα του Παθολόγου ή Ακτινολόγου Ραδιολόγου ή Ενδοκρινολόγου και συμπληρώσαντες 2 1/2 έτη επισήμου πρακτικής εκπαιδεύσεως εις ανεγνωρισμένον τμήμα Ραδιοϊσοτόπων της ημεδαπής ή αλλοδαπής. 576 34.Ζ.β.18 Ιατρικές Ειδικότητες Ιατρικές Ειδικότητες 34.Ζ.β.19-20 γ)Η αρμόδια Επιτροπή διατηρεί το δικαίωμα γνωμοδοτήσεως παροχής ιατρικής ειδικότητος Πυρηνικής Ιατρικής κρίνουσα επί άλλων συνδυασμών γνώσεων και εμπειρίας των υποψηφίων επί των κλινικών εφαρμογών ραδιοϊσοτόπων ιατρικών εξετάσεων. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 2324]